युवती से शोषण का आरोप सही डॉ. आरके ठाकुर होंगे गिरफ्तार
राजधानीके नेत्र विशेषज्ञ डॉक्टर आरके ठाकुर युवती काे ब्लैकमेल कर शोषण करने के मामले में गिरफ्तार होंगे। सिटी डीएसपी सुदर्शन आस्तिक ने सुपरविजन रिपोर्ट में डॉ. ठाकुर पर लगाए गए आरोपों की पुष्टि के बाद अनुसंधान अधिकारी को यह आदेश दिया है। साथ ही यह भी आदेश दिया है कि डॉक्टर समेत कांड में शामिल मैनेजर राजेश कुमार अन्य लोगों को भी गिरफ्तार किया जाए। इस मामले में पटना की एक भोजपुरी अभिनेत्री का भी नाम सामने रहा है।
कांके रोड निवासी पीिड़त युवती डाॅ. ठाकुर के क्लिनिक में टेक्नीशियन का काम करती थी। डॉ. ठाकुर ने युवती के साथ दो वर्षों तक यौन शोषण किया। पुलिस शुक्रवार को डॉ. ठाकुर को गिरफ्तार करने उनके घर गई थी, पर वह नहीं मिले।
डॉक्टर ने समझौते का किया था प्रयास तो खाया था थप्पड़
युवतीने 8 सितंबर को लोअर बाजार थाना में केस दर्ज कराया था। पुलिस ने युवती से मामले के सुपरविजन के बाद आगे की कार्रवाई करने को कहा था। इसी बीच, डॉक्टर युवती के घर समझौता करने गए थे। लेकिन पीड़ित ने उन्हें थप्पड़ जड़ा और अपने घर से भगा दिया था।
युवती ने बताया था कि डॉक्टर ने क्लिनिक में तब वीडियो बनाया था जब वह कपड़ा बदल रही थी। डॉक्टर ने उससे शारीरिक संबंध बनाने को कहा, तो युवती ने मना कर दिया। तब डॉक्टर ने वीडियो इंटरनेट पर डालने की धमकी दी। तब युवती डर गई। पुलिस ने जांच की तो मामला सही पाया। हालांकि पुलिस को अब तक वीडियो नहीं मिला है।
मामले की गंभीरता से जांच की गई है। सितंबर में केस दर्ज हुआ था। जांच में मामला सही निकला। आरोपियों की गिरफ्तारी का आदेश दिया गया है। पुलिस जल्द ही डॉक्टर को पकड़ लेगी। -सुदर्शन आस्तिक, सिटी डीएसपी
hin_Deva hin_Deva hin_Deva hin_Deva hin_Deva hin_Deva hin_Deva